《题寺壁二首》
唐代·吕群

路行三蜀尽，身及一阳生。赖有残灯火，相依坐到明。

社后辞巢燕，霜前别蒂蓬。愿为蝴蝶梦，飞去觅关中。

作者简介：（?—816）宪宗元和十一年(816)下第游蜀，性粗褊不能容物，御下苛暴，僮仆不能堪。至彭山县，县令为置酒，饮至三更，醉归馆舍，为僮仆所害。事迹见《太平广记》卷一四四引《河东记》、《唐诗纪事》卷四八。《全唐诗》存诗2首。